Pissed
2026-02-01 20:00 - 21:00 (Europe/Paris) | Maribor center / Intimni oder GT22, Glavni trg 22, Maribor (vhod z Židovske)
avtorska predstava in prvo sodelovanje Barbare Kukovec in Mince LorenciKako veš, kdaj moraš stvar opraviti do konca? Takrat, ko pritisne nuja, seveda. Takrat imaš samo dve možnosti: ali zadržiš ali to narediš. Nadzor ali predaja. Zadržati ali osvoboditi? Zadržuješ se iz različnih razlogov – ker čakaš na pravi trenutek, ker si ne upaš, ker enostavno ne veš, kam, ker te napetost hrani, ker nimaš časa, ker … vedno najdeš nek (ne)smiseln razlog.
Ko moraš stvar opraviti do konca, te pritiska tudi čas. V tem malem časovnem oknu med občutkom nuje in dejansko sprostitvijo se lahko zgodi celo malo življenje. Pričakovanje. Dvom. Panika. Strah. Želja. Potreba. Užitek.
Avtorici in nastopajoči: Barbara Kukovec in Minca Lorenci
Dramaturginja: Jasna Žmak
Kostumografinja in scenografinja: Olja Grubić
Produkcija: Moment
Vstopnice: 8 / 5 EUR >> moment.si ali rezervacije@moment.si

Povezava do originalnega članka

[Kulturni inkubator] Razstava Eme Širec
2026-02-02 18:00 - 2026-02-27 15:00 | Kulturni inkubator
RAZSTAVA EME ŠIREC
FOTOGRAFSKI CIKEL KRALJIC PREOBLEKE
Otvoritev: ponedeljek, 2. februar 2026 // ob 18.00 // Kulturni inkubator
V ponedeljek, 2. februarja 2026, se v Kulturnem inkubatorju odpira fotografska razstava fotografinje Eme Širec. Razstava bo na ogled do konca meseca, na Prešernov dan, v nedeljo, 8. februarja 2026, pa bo možen tudi voden ogled.
Razstava predstavlja večletni fotografski cikel, v katerem se fotografinja Ema Širec posveča kraljicam preobleke oziroma drag queens. Oder razumem kot prostor transformacije, javne prisotnosti in zavestno oblikovane podobe, kjer se združujejo performans, glamur in jasna avtorska identiteta. Fotografije nastajajo v trenutkih, ko je podoba namenjena pogledu in ko je prisotnost na odru najizrazitejša, zato je osrednji fokus razstave na fotografijah, posnetih na raznolikih nastopih po vsej državi. Manjši del razstave vključuje tudi backstage in bolj intimne fotografije. Te ne predstavljajo ločene pripovedi, temveč delujejo kot kontekst odrskemu delu – kot vpogled v proces, delo in čas, ki omogočajo končni nastop.
Razmerje med odrom in zakulisjem razumem kot dopolnjujoče, ne kot nasprotje. Osrednji element cikla je čas. Skozi več let fotografiranja se razkriva stopnjevanje kakovosti tako v tehničnem smislu kot v samozavesti, izraznosti in odrski prezenci nastopajočih. Vidni so začetki, prvi nastopi in novi obrazi, hkrati pa tudi razvoj bolj izkušenih izvajalk, katerih odrski izraz se skozi čas poglablja in izostruje. Ta proces spremljam kontinuirano, z zavedanjem, da gre za dolgoročno gradnjo, ki še ni končana.
Posebno mesto v projektu ima kolektiv Haus of Vulva, s katerim sem svojo pot dokumentacije tudi začela. Ker izhajamo iz istega okolja, je bilo mogoče vzpostaviti dolgotrajno in neposredno spremljanje njihovega razvoja, ki se hkrati zrcali tudi v razvoju moje fotografske prakse. Razstava tako beleži vzporeden napredek – skupnosti in pogleda, ki jo opazuje. Vizualna postavitev združuje velike formate, ki posamezne odrske trenutke izpostavijo kot samostojne, skoraj ikonične podobe, ter fotografske skupke, sestavljene iz več kot sto manjših fotografij. Ti delujejo kot arhiv časa, ponavljanja in prisotnosti ter jasno nakažejo obsežnost zbirke in leta, preživeta za objektivom.
Kraljice preobleke fotografinja razume kot projekt o performansu, vidnosti in vztrajnosti, hkrati pa tudi kot zapis spremembe družbenega konteksta, v katerem ta umetniška praksa obstaja. Od prvih javnih predstavitev, zaznamovanih z nerazumevanjem in odporom ter tudi sežigom fotografij, do današnjega trenutka, ko so nastopi pogosto razprodani in vse pogosteje prepoznani kot legitimna oblika umetniškega izraza, se kaže postopno, a pomembno premikanje prostora sprejemanja. Projekt tako ne dokumentira le odrskih podob, temveč tudi čas, v katerem se spreminjata pogled in odnos do kraljic preobleke in skupnosti – ter mesto, ki jim pripada v sodobni kulturni krajini.

Povezava do originalnega članka

Odprtje razstave Z lastno roko
2026-02-03 17:00 | Maribor center / UKM, Gospejna ulica 10, Maribor
Iz domoznanske zbirke Primoža Premzla in zbirk Univerzitetne knjižnice Maribor
Ob slovenskem kulturnem prazniku Univerzitetna knjižnica Maribor in Umetniški kabinet Primož Premzl razstavljata unikate iz svojih domoznanskih zbirk. Za glasbeni dodatek bosta poskrbela Liza Novak (vokal) in Andrej Karo (klavir).
Veseli bomo vašega obiska!

Povezava do originalnega članka

KUL Maribor
2026-02-05 00:00 - 2026-02-08 00:00 | Maribor center
Doživite KUL Maribor – praznik kulture, ustvarjalnosti in avtentičnih doživetij!
Ob Prešernovem dnevu se Maribor prelevi v odprto kulturno prizorišče, kjer se prepletajo tradicija, sodobna umetnost in ustvarjalna energija mesta. To so dnevi, ko praznujemo slovensko kulturo, njen pomen za našo identiteto ter prostor, ki ga ima v vsakdanjem življenju mesta.
KUL Maribor prinaša KULturni vikend brezplačnih ogledov razstav, različnih delavnic, vodenih ogledov, srečanj z ustvarjalci in v nedeljo dneve odprtih vrat.
Vabljeni na praznovanje slovenskega kulturnega praznika – ko kulturo ne le opazujemo, temveč jo živimo, soustvarjamo in delimo.

Povezava do originalnega članka

KAJ LE V SEBI NOSIŠ: Predstavitev knjige Dragice Čadež in Nataše Kramberger
2026-02-05 17:00 | Maribor center / UKM, Gospejna ulica 10, Maribor
Gostji Zasedanj s knjigami, ki jih posvečamo obeležitvi slovenskega kulturnega praznika, bosta lanski Prešernovi nagrajenki kiparka Dragica Čadež, prejemnica Prešernove nagrade, in pisateljica Nataša Kramberger, prejemnica nagrade Prešernovega sklada.
Okvir pogovora bo knjiga Kaj le v sebi nosiš, ki je lani izšla v založništvu Galerije Prešernovih nagrajencev Kranj v sodelovanju z Galerijo Božidar Jakac in drugimi institucijami. Knjiga Kaj le v sebi nosiš povezuje kiparske podobe Dragice Čadež in besedila Nataše Kramberger v širši razmislek o umetnosti, naravi in človeku v nemirnem času.
V dialogu ustvarjalk se osebno prepleta s skupnim, realnost pa z umetnostjo. Galerija s knjigo nadaljuje tradicijo predstavljanja Prešernovih nagrajencev skozi likovno in literarno ustvarjanje.
Pogovor bo usmerjala urednica kulturne redakcije Večera in literarna kritičarka Petra Vidali. Kulturnemu prazniku posvečamo tudi razstavo Z lastno roko v Likovnem razstavišču. Veseli bomo vašega obiska!

Povezava do originalnega članka

Heroj 4.0 – Business as Usual
2026-02-05 20:00 | Intimni oder GT22
IntimniOder.GT22
Heroja sta se ponovno znašla pred bitko svojega življenja. Združila sta moči in medsebojno borbo odložila na stran. Ne borita se več za publiko. Ali proti njej. Borita se skupaj s publiko: za vsebino, za smisel in za čas.
Avtorja in igralca: Uroš Kaurin in Vito Weis
Produkcija: Moment, Gledališče Glej
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

Kekec štiri - predstavitev knjige
2026-02-06 18:00 - 19:00 | Maribor center / Pokrajinski arhiv Maribor, Glavni trg 7, Maribor
Ko rokopis zgori, zgodba ne umre. Kaj se zgodi z zgodbo, ki je nikoli ni bilo – ali pa je za vedno izginila v ognju zgodovine?
Ko rokopis zgori, zgodba ne umre. Kaj se zgodi z zgodbo, ki je nikoli ni bilo – ali pa je za vedno izginila v ognju zgodovine? Arhivski viri pravijo, da je leta 1941 zgorel pisateljev rokopis četrtega dela Kekca. Po koncu vojne je Draga Vandot to veliko izgubo prijavila kot vojno škodo. Ostala je sled – dokumentirana, arhivska – besedilo pa ne. Tišina, zapisana med vrsticami zgodovine. Prav ta praznina je desetletja kasneje postala izziv in navdih. Leta 2025 je Marko Radmilovič stopil v prostor manjkajoče zgodbe in napisal ter izdal svojo različico nadaljevanja: Kekec štiri.
Pokrajinski arhiv Maribor vas v sodelovanju z Založbo Pivec vabi na dogodek, ki se začne v arhivu in preteklosti, nadaljuje pa v živem, sproščenem pogovoru o literaturi, interpretaciji in pogumu, da vstopimo v zgodbo, ki je ostala nedokončana.
Najprej bomo osvetlili pomen arhivskih virov, dokumentiranja in izgubljene kulturne dediščine.

Povezava do originalnega članka

Pesniško druženje v Najstarejši trti s Petro Kolmančič
2026-02-06 18:00 - 20:00 | Maribor center / Najstarejša trta
Poezija, vino in dober pogovor – v Najstarejši trti pripravljamo večer za vse, ki radi poslušate besede z globino in okusom. Skupaj z Založbo Pivec vabimo na sproščeno pesniško druženje s Petro Kolmančič, eno najvidnejših slovenskih pesnic in močno ustvarjalko mariborske literarne scene.
Skupaj z moderatorko večera Tonjo Jelen bosta odpirali njeno poezijo, družbene teme, zakulisje literarnega sveta in iniciativo za ohranitev revije Dialogi. Dotaknili se bomo tudi videopoezije, kjer se beseda sreča s sliko – in kjer sta Petra Kolmančič in Jože Slaček med pionirji domačega prostora.
Po pogovoru sledi še kozarec vina in druženje.
Vstop prost.
S poezijo naprej, ne nazaj.

Povezava do originalnega članka

Branko Lipnik: Na postaji
2026-02-06 18:00 - 20:00 | Maribor center / Narodni dom
Razstava
Razstava Branka Lipnika Na postaji odpira prostor tihih, spregledanih trenutkov sodobnega vsakdana, ujetih v žanrskih motivih železniških postaj in poti. Avtor v svojih slikah s postaj in potnikov, kot pravi sam, poskuša ujeti trenutek, ko je »potnik« v nenehnem vrvežu v pogovoru sam s seboj, pri čemer se iz intimnega doživetja rojevajo prizori z izrazito simboliko, od osamljenih figur do slutnje odhodov in prihodov.
Branko Lipnik se je rodil leta 1945 v Mariboru. Po srednji šoli se nimogel takoj odločiti za poklic, potoval je po svetu, delal v tekstilnih tovarnah, na avstrijskih avtocestah … To so bila hipijevska šestdeseta leta. Nato se je vpisal na Pedagoško akademijo v Mariboru, kjer je doštudiral likovno vzgojo. Leto in pol se je poskušal tudi na študiju arhitekture v Ljubljani. V Mariboru sta nanj najbolj vplivala profesorja Maks Kavčič in Lajči Pandur.
Po uspešnem šolanju ga je pot zanesla v Horjul. Takrat je bila tam šola še celodnevna. Poleg likovnega pouka je vodil še različne krožke. Z učenci je postavljal razstave njihovih izdelkov, igrali so v lutkovnih ali gledaliških predstavah in sodelovali pri različnih projektih: turističnih zloženkah, knjižicah, koledarjih, razstavah ob pomembnih obletnicah …
V Ljubljani je prišel v družbo slikarjev, z njimi odhajal na likovne kolonije in začel razstavljati. Vendar je raje iskal svoje slikarske poti. V Horjulski dolini je prišel v bolj tesen stik z naravo, a mariborskega mestnega utripa ni pozabil. Tako so motivi na njegovih slikah vzačetku mestne ulice, pogosto z osamljeno figuro ali dvema, stara hišna vrata, kasneje ribiške mreže in tihožitja, ciklus mostov in vedno bolj pokrajinske vedute brez arhitekture. Tu in tam se je spoprijel tudi s portretom, v zadnjem času pa išče svoj izraz v stiliziranem upodabljanju literarnih in drugih likov.

Povezava do originalnega članka

KOMORNI ZBOR DEKOR : SLIŠITE MOJO LJUBEZEN | Pot k luči in miru
2026-02-06 19:00 - 21:00 | Maribor center / Minoritska cerkev
ZBOROVSKI KONCERTKomorni zbor DEKOR se s svojim 11. koncertnim ciklom pod vodstvom dirigenta Petra Novaka Smoliča z molitvijo poklanja vsem, ki so odšli pred nami, ter vsem, ki bodo ostali, ko nas več ne bo. Molitev, da bi vsi našli mir, ko se soočimo z neznanim, je navdihnila temeljno delo programa: Requiem sodobnega ameriškega skladatelja Michaela Johna Trotte, ki bo pri nas izveden prvič. V impresivnem delu se prepletata občutji miru in strahu, ki izvirata iz tradicionalnih gregorijanskih koralov in nas povezujeta v enotnem doživljanju in prevpraševanju smrti. S spremljevalnim programom Runestada, Bergha, Orbána, Waldenbyja in Lebiča se motiva vendarle zlijeta na pot miru, proti luči, ki sije v večnosti.
* * *
📌 MARIBOR, 6. 2. 2026 ob 19.00 Minoritska cerkev

Povezava do originalnega članka

Veličastna!
2026-02-06 20:00 - 21:30 | Maribor center / Narodni dom Maribor
KomedijaČudovito razglašene pevske bravure Florence Foster Jenkins nam je pred leti odlično predstavil z oskarjem ovenčani film, tokrat pa jih bomo z izjemno Polono Vetrih deležni v živo. Zgodba o pevki, ki je popolnoma brez posluha razprodala slovito koncertno dvorano Carnegie Hall, pa ni zgolj zabavna komedija, temveč ganljiva pripoved o neomajni volji in pogumu. Ter nauk, da je v življenju treba sanjati velike sanje. Tudi če kdaj prestopijo meje lastnih (z)možnosti.
Igrajo: Polona Vetrih, Mojca Fatur, Nik Škrlec

Povezava do originalnega članka

Prešernov dan v muzeju
2026-02-07 10:00 - 18:00 | Maribor center / Lutkovni muzej Maribor
Na Prešernov dan vas vabimo v Lutkovni muzej Maribor, kjer se beseda, domišljija in ustvarjalnost srečajo v svetu lutk.
Praznik kulture je idealen trenutek za obisk muzeja Lutkovnega gledališča Maribor, ki že pol stoletja soustvarja kulturni utrip mesta. Na podstrešju prenovljene hišice Tri babe predstavljamo profesionalno delovanje gledališča – skozi najbolj prepoznavne lutke, kostume, skice in dele scenografij, ki so zaznamovali številne generacije gledalcev. Razstava ni zgolj za ogled: interaktivni oder vabi, da se sami preizkusite v animaciji lutk, del muzeja pa oživi tudi s pomočjo razširjene resničnosti in aplikacije LutkAR. Razstava je zasnovana za obiskovalce vseh starosti – igriva, poučna in navdihujoča za družine, posameznike in organizirane skupine.
Naj bo Prešernov dan priložnost za srečanje s kulturo, domišljijo in živim gledališkim spominom.
Vabljeni v Lutkovni muzej Maribor. Vstop je prost.

Povezava do originalnega članka

Prešernov dan z MKC Maribor
2026-02-07 10:00 - 2026-02-08 18:00 | Galerija Media Nox in Kulturni inkubator
PREŠERNOV DAN Z MKC MARIBOR
OD STOJANA KERBLERJA DO EME ŠIREC
Sobota in nedelja, 7. in 8. februar 2026 // 10.00-18.00 // Galerija Media Nox in Kulturni inkubator
Galerija Media Nox in Kulturni inkubator se pridružujeta dogajanju na Prešernov dan, ki ga obeležujemo 8. februarja. Galerija in Kulturni inkubator bosta zato v soboto, 7. februarja 2026, in v nedeljo, 8. februarja 2026, odprta od 10.00 do 18.00. V nedeljo, 8. februarja 2026, bo ob 11. uri tudi voden ogled obeh razstavišč, ki se bo začel v Galeriji Media Nox.

V Galeriji Media Nox je še do 10. februarja 2026 na ogled razstava Dialog med objektivom in čopičem. Serija Slikarji Stojana Kerblerja. Pripravili sta jo študentki Oddelka za likovno umetnost Filozofske fakultete Univerze v Mariboru v sklopu projekta Mladi kustos, ki ga MKC Maribor izvaja že petnajst leto. Avtorici razstave Patricija Patik in Lina Tašner na razstavi predstavljata izbor fotografij Stojana Kerblerja, ki je dokumentiral likovne kolonije umetnikov, ki so potekale v sodelovanju s tovarno aluminija Talum. Iz nastalih portretnih fotografij umetnikov je mojster izbral vizualno najprepričljivejše posnetke in uredil serijo Slikarji. Razstavljen izbor fotografij odraža razvoj odnosov med slikarji in fotografom. Barvni portreti izkazujejo Kerblerjeve značilne likovne poteze kot so občutljivo delo s svetlobo, premišljena kompozicija, pozornost do detajlov in subtilno ujetje izraza posameznika. Zaradi teh značilnosti jih obravnavamo kot umetniško fotografijo, hkrati pa jih uvrščamo v okvir njegovega dokumentarno-umetniškega dela.
V razstavišču Kulturnega inkubatorja bo od 2. februarja 2026 dalje odprta fotografska razstava Eme Širec. Ema Širec (2001) je fotografinja, ki se ukvarja tudi z grafiko. Diplomirala je iz vizualnih komunikacij na Akademiji za likovno umetnost in oblikovanje in trenutno zaključuje magistrski študij na Royal College of Art v Londonu. Ukvarja se z dolgoročnimi projekti, ki se vrtijo predvsem okrog eksperimentiranja z materiali v analognem svetu in s človeškim telesom kot objektom. Že več let deluje tudi na slovenski drag sceni, v katero je stopila skupaj z Haus of Vulva. Sodelovala je že s kar nekaj institucijami, med katerimi so: DiH, Ljubljana Pride, MKC, MSRO, Škuc … Kot članica Mišnice v GT22 vodi razne delavnice na temo fotografije. Za svoja dela je prejela nagrade v Tokiu, Parizu in Budimpešti. Razstavljala je v Sloveniji in tujini, v najnovejšem projektu pa s festivalom Offprint londonske galerije Tate Modern.
VODEN OGLED: PODARILI BOMO UMETNOST
Galerija Media Nox in Kulturni inkubator bosta v soboto, 7. februarja 2026, in v nedeljo, 8. februarja 2026, odprta od 10.00 do 18.00. V nedeljo, 8. februarja 2026, bo ob 11. uri tudi voden ogled obeh razstavišč, ki se bo začel v Galeriji Media Nox z vodenim ogledom razstave v sklopu projekta Mladi kustos in nadaljeval z ogledom razstave v Kulturnem inkubatorju.
Na kulturni praznik bomo tudi podarili umetnost. Ne le v obliki vodenih ogledov razstav, temveč bomo udelžencem ogleda tudi podarili printe mladih umetnikov, ki so sicer na prodaj v spletni trgovinici Galerije Media Nox.

Povezava do originalnega članka

Kulturni vikend v Fotografskem muzeju Maribor
2026-02-07 10:00 - 2026-02-08 18:00 | Maribor center / Koroška cesta 19
Brezplačen kulturni vikend v Fotografskem muzeju 7. in 8. februarja med 10.00 in 18.00
Odpiralni čas: od 10.00 do 18.00
Ob 16.30 odprtje razstave: Miha Kacafura, Se jih še spomnite, tovariši?
Ob 10.30 delavnica za družine: Fotogram z Marjetko Božičko
Ogledi razstav: Fotografska zbirka Avgusta in Marie Bohanec, Danilo Cvetnič, Retrospektiva in Miha Kacafura, Se jih še spomnite, tovariši?

Povezava do originalnega članka

Kulturni vikend v UGM
2026-02-07 10:00 - 2026-02-08 18:00 | Maribor center / Umetnostna galerija Maribor
V Umetnostna galerija Maribor bomo praznovanje kulturnega praznika letos razširili čez ves konec tedna. Prost vstop na vse razstave nudimo v soboto in nedeljo med 10.00 in 18.00, prav tako pa je brezplačen program za otroke in odrasle.
Pobližje spoznajte umetnice in umetnike, zastopane v Zbirki UGM, ter njihova izjemna dela! V okviru razstave Spekter.
70 let Zbirke UGM bodo naše sodelavke in sodelavci pripravili krajše, 15-minutne predstavitve, v katerih bodo osvetlili izbrana dela in jih umestili v širši zgodovinski ter umetnostnozgodovinski kontekst.

Povezava do originalnega članka

Prešernov dan v KČŽ
2026-02-07 10:00 - 2026-02-08 18:00 | 9b1919ad-54a1-4913-9111-aaf553a9e1f9-1
Dan odprtih vrat, vodstva po razstavah, fotografska delavnica, literarni večer
Ob slovenskem kulturnem prazniku vas prijazno vabimo k ogledu aktualnih razstav v razstaviščih Kulturne četrti Židovska in/ali obisku spremljajočih dogodkov.
Program Prešernovega dneva, slovenskega kulturnega praznika v KČŽ bomo izvajali v soboto, 7. februarja, in v nedeljo, 8. februarja 2026.

Povezava do originalnega članka

Kulturni vikend v UGM / Sobotna ustvarjalnica / Prešerne barve
2026-02-07 10:30 - 12:00 | Maribor center / UGM, Strossmayerjeva ulica 6
Na Sobotnih ustvarjalnicah v UGM otroci (4–7 in 8–12 let) na igriv in ustvarjalen način spoznavajo moderno in sodobno likovno umetnost.
Na tokratni ustvarjalnici bo še posebej prešerno! Skupaj bomo raziskovali, katere barve lahko označimo kot tiste, ki v sebi nosijo veselje, razigranost in živahnost. Iz izbranih prešernih barv bomo ustvarjali majhne in velike slike, ki bodo sijale v odtenkih dobre volje. Pridružite se nam na barviti in ustvarjalni dogodivščini!
Ustvarjalnica bo potekala za dve skupini otrok: 4 – 7 in 8 – 12 let.
Vodi: Brigita Strnad
Cena: 4 €
Informacije in prijava: Brigita Strnad, brigita.strnad@ugm.si, 02 22 94 697, 041 57 50 50

Povezava do originalnega članka

Odprtje razstave Odprti depo stekla - nove pridobitve
2026-02-07 11:00 - 12:00 | 03414e43-1f07-4cb0-bce5-ef2839f13b01-1
Na ogled bo pohorsko in štajersko steklo iz muzejskih zbirk, dopolnjeno z najnovejšimi pridobitvami.
Pohorsko steklo iz steklarn, ki so na Pohorju in njegovi okolici delovale več kot dve stoletji, je med lokalnim prebivalstvom še vedno zelo priljubljeno.
V steklarnah so izdelovali velike količine namiznega stekla za vsakdanjo uporabo, od enostavnega do graviranega in brušenega, na evropski trg pa so pošiljale tudi luksuzne, umetniško dodelane dekorirane steklene izdelke.

Povezava do originalnega članka

oDPRTo PREŠERNoVo
2026-02-07 11:00 - 18:00 | Maribor center / E2RD Galerija, Gosposka ul. 34, Maribor
Kultura jezika, umetnosti in ustvarjalnega druženja
LITERATURA
poljubno branje, recitiranje, … slovenske literature in izmenjava dobrih knjižnih naslovov
ART
galerijo še vedno krasi izjemno slikarsko delo Polnočni poljubi akademskega slikarja Mitja Ficka
E2RD NAKIT
predstavitev nove kolekcije nakita Spominčice
Čipka drobnih cvetov, objem davno doživetega, solza pogrešanega, poljub neba, trenutek, vreden spomina. Spominčice.
KREATIVA
oblikovalnici nakita: 11.oo – 13.oo & 16.oo – 18.oo
Prijavljeni udeleženci bodo v dveh skupinah – max 6 oseb – oblikovali svoje unikatne uhane iz nove linije Spominčice (po želji lahko tudi drug kos nakita).
Cena delavnice je 72,oo eur in vključuje mentorstvo, material, orodje za izdelavo, embalažo. Izdelan nakit udeleženci poljubno vkomponirajo na izbrano podlago in ustvarijo stilsko fotografijo. Sproščene in zgovorne oblikovalnice so tudi sladke čokoladne razvade Slaščičarne Ilich in veselje zlatih mehurčkov penečega vina Sontia iz lokalne eko kleti Ducal.
Prijavite se preko emaila: bojana.kz@gmail.com
Življenje so trenutki, spleteni v cvet spominov.

Povezava do originalnega članka

Skrinjica sinjega maka 10+
2026-02-07 17:00 | Sodni stolp
Skrinjica sinjega maka 10+

Bina Štampe Žmavc / Koprodukcija z Maison internationale des arts de la marionnette, Montreal, Kanada

Pripoved o minevanju in počasnem bledenju besed, ki razpira prostor nežnosti in ljubezni.

Nakup kart

Povezava do originalnega članka

Prešerno po Minoritski poti
2026-02-07 17:00 | Maribor center / Lutkovno gledališče Maribor, Avla LGM
5+
60 min
Na praznik široko odpiramo vrata in raziskujemo sicer skrite kotičke: stopnišča, prehode, zaodrje in delavnice.
Lutkovno gledališče Maribor se nahaja v prostorih obnovljenega Minoritskega samostana iz 13. stoletja. Kompleks, ki ga gledališče naseljuje in zajema tudi Minoritsko cerkev, Sodni stolp in objekt Tri babe, je pomemben in zanimiv zapis zgodovine Maribora. Ob sprehodu spoznamo tudi novo funkcijo prostorov, ker se na stotine dogodkov na leto odvija v okviru Kulturne četrti Minoriti in Lutkovnega gledališča Maribor, ki v samostanu deluje že 15 let.
Udeležba na poti je brezplačna, a je obvezna prijava na info@lg-mb.si

Povezava do originalnega članka

Film v Minoritih: Dolina miru
2026-02-07 19:00 - 20:30 | fa06fdb6-7fc2-4c25-9fde-23ec93fb5d3d-1
Celovečerni igrani film / drama, vojni / 1956 / Jugoslavija (Slovenija)
Zgodba o dveh vojnih sirotah, nemški deklici Lottie in slovenskemu fantu Marku, ki zbežita iz bombardiranega mesta in po pripovedovanju tiriletne dekličine babice, iščeta “dolino, v kateri ni vojne”. Marko, ki je nekaj let starejši, misli, da je to verjetno kraj, kamor je hodil na počitnice k stricu. Otroka se pogumno napotita tja, za njima pa gredo Nemci. Ob reki se jima pridruži temnopolti ameriški pilot Jim, ki se je spustil s padalom. Skupaj nadaljujejo pot in končno najdejo kraj, ki ga deček pozna.
Toda “dolino miru” napadejo Nemci in ubijejo padalca.
Otroka obupano zbežita in nadaljujeta svoje iskanje.

Povezava do originalnega članka

Tadej Toš: Analogno
2026-02-07 20:00 - 22:00 | Maribor center / Ulica kneza Koclja 9, 2000 Maribor
Stand up komedijaV svetu zaslonov, algoritmov, kriptovalut in digitalnih iluzij Tadej Toš prinaša nujno potreben oddih – analogni. V stand-up predstavi “ANALOGNO” z ostro, duhovito in točno njemu lastno refleksijo secira sodobni svet, v katerem smo “online”, a pogosto daleč od sebe. Pridite, umaknite se iz digitalnega hrupa in prisluhnite iskrenemu, neposrednemu in brutalno smešnemu pogledu na življenje – brez filtrov, brez WiFi-ja, povsem analogno.

Povezava do originalnega članka

Cehovski sprehod
2026-02-08 10:00 - 11:00 | Maribor center / Pokrajinski arhiv Maribor, Glavni trg 7, Maribor
Cehovski sprehod po mestu bo razkril manj znane plasti mariborske preteklosti.
Cehovski sprehod po mestu bo razkril manj znane plasti mariborske preteklosti. Na izbranih mestnih lokacijah, kjer so nekoč delovali obrtniki, povezani v cehe in obrtna združenja – med drugim peki, čevljarji in mlinarji –, bodo obiskovalci spoznali zanimive utrinke iz njihovega vsakdana.
Sprehod ponuja priložnost, da Maribor, ki se zdi že dobro poznan, uzremo v novi zgodovinski luči.
Za udeležbo na sprehodu je obvezna prijava na: barbara.lesnik@pokarh-mb.si ali na telefon: 02/2285-026.

Povezava do originalnega članka

KOL:TURA za Prešernov dan
2026-02-08 10:00 - 11:30 | Maribor center / Zbirna točka: začetek promenade Mestnega parka Maribor
Rajzefirbčni sprehod
Zdaj že tradicionalno, bomo tudi letošnji Prešernov dan obeležili s sprehodom Kol:Tura. Poleg vsega ostalega je namreč Maribor tudi mesto kulture, pa čeprav včasih tega na prvi pogled ne opazimo -navsezadnje smo se lahko leta 2012 ponašali z nazivom Evropska prestolnica kulture. A Maribor ne bi bil Maribor, če včasih ne bi česa naredili tudi malo drugače, malo po svoje in dodali nekoliko svoje »mariborskosti«. Takrat tudi kultura prestopi tisto tanko črto in se spremeni v kOlturo.
Sprehod Kol:Tura je kratek pregled in spomin na nekatere »bisere«, ki nam jih je uspelo ustvariti na področju kOlture in zanimivo, da jih je nekaj tudi iz časa, ko je bilo naše mesto Evropska prestolnica kulture.
Sprehajalec: Vid Kmetič
Trajanje: 1 – 1,5 ure
Začetna lokacija: Vhod v Mestni park
Dogodek je za obiskovalce brezplačen.

Povezava do originalnega članka

Pošta iz preteklosti
2026-02-08 10:00 - 11:30 | Maribor center / Pokrajinski arhiv Maribor, Glavni trg 7, Maribor
Na delavnici bomo pisali klasična pisma, jih zapečatili in poslali izbrani osebi. Prav tako bomo poslali reprodukcije starih razglednic.
V današnjem hitrem tempu življenja nam je nekaj povsem običajnega, če pošljemo sporočilo na drugi konec sveta in to tja prispe v trenutku. A ne tako dolgo nazaj so ljudje lahko pošiljali le pisma, ki jih je moral nekdo prinesti do naslovnika. Prejem pošiljke je bil poseben dogodek in tako so tudi pisma bila estetično in vsebinsko zelo bogata. Posebej priljubljene so bile razglednice, saj svet še ni bil zasičen s fotografijami. Na delavnici bomo pisali klasična pisma, jih zapečatili in poslali. Prav tako bomo poslali reprodukcije starih razglednic.
Vljudno vabljeni v našo družbo.
Za udeležbo na delavnici je obvezna prijava na: andrej.cafuta@pokarh-mb.si ali na telefon: 02/2285-021.

Povezava do originalnega članka

Prešerna nedelja na MARSU: Dan odprtih vrat
2026-02-08 10:00 - 16:00 | Maribor center / Izba
Pridružite se nam na dan slovenskega kulturnega praznika, ko odpiramo vrata in vabimo vse radovedne duše k odkrivanju sveta ustvarjalnosti in edinstvenih programov Zavoda MARS Maribor!
Ker je ustvarjanje gonilo razvoja človeštva, vas vabimo, da odkrijte paleto navdihujočih delavnic, ki jih ponuja Zavod MARS Maribor. Od umetnosti do tehnologije, kreativnosti do inovacij – naši programi so zasnovani tako, da spodbujajo razvoj veščin in odpirajo vrata novim priložnostim.
Ustvarjalne delavnice ponujajo sodelovanje na interaktivnih dogodkih, kjer lahko izkusite pristno ustvarjalnost pod vodstvom naših strokovnjakov. Vabljeni tako začetniki, kot tudi izkušeni ustvarjalci. Marsove ustvarjalnice so namreč prilagojene družinam in s tem vsem ravnem znanja.
Zavod MARS Maribor je skupnost pedagogov, mentorjev in kreativcev. Spoznajte našo ekipo, ki jo povezuje strast do inovacij in ustvarjanja. Obiščite nas na Dnevu odprtih vrat v Vetrinjskem dvoru in spoznajte programe, ki jih za vas oblikujemo in izvajamo skupaj z domačimi ustvarjalci. Vzpostavite nova prijateljstva, delite ideje in se povežite z enako mislečimi posamezniki.
Na informativnem dnevu boste imeli priložnost, da:

Spoznate našo širšo ponudbo programov za vse starostne skupine.
• Se udeležite predstavitvenih delavnic, ki vam bodo omogočile vpogled v različne področja izobraževanja, umetnosti, kulture in še več.
• Pogovorite se z našimi strokovnjaki in dobite odgovore na vsa vprašanja o tečajih, programu in možnosti vključitve.

REDOSLED:
10:00 – 16:00 Predstavitev šole animiranega filma za otroke in odrasle z Hano Repše
10:00 – 16:00 Likovna za otroke in fraktalna risba z Manjo Jerič
10:00 – 12:00 Predstavitev gline in delavnic z Anjo Kozel
11:00 – 12:00 Predstavitev ustvarjalnih delavnic z Barbaro Crnkovič
12:00 – 14:00 Predstavitev praznovanj rojstnega dne, ter delavnic in tečajev Nine Holc
13:00 – 14:00 Predstavitev tečaja kvačkanja z Nušo Colja
14:00 – 16:00 Dišeče sovice z Alenko Dogša in predstavitev sobotnih delavnic
14:00 – 16:00 Predstavitev šole mozaika z Natalijo Zabav
Vabimo vas na odprti dan poln novih znanj!

Dogodek v sklopu Prešernovega dne je BREZPLAČEN.
🌈 Več: info@marsmaribor.org, http://www.marsmaribor.org/

Povezava do originalnega članka

Kulturni vikend v MNOM
2026-02-08 10:00 - 18:00 | Maribor center / Ulica heroja Tomšiča 5
Brezplačen kulturni vikend v MNOM 8. februarja med 10.00 in 18.00
Odprto od 10.00 do 18.00, prost vstop
PROGRAMI ZA OTROKE IN DRUŽINE:

Ob 11.30: Muzika za vse – delavnica – igrali, peli in plesali boste z Urošem Doklom in Domnom Kodričem
Ob 16.00: Muzika za vse – delavnica – igrali, peli in plesali boste z Urošem Doklom in Domnom Kodričem

PROGRAMI ZA ODRASLE:

Med 10.00 in 18.00

Ogledi razstav v muzejski hiši: Spomenik mariborski industriji, Vila ob parku, Na desni ga, na levi ni – pred nami svetli cilj leži, Maribor je naš, PST! Maribor 1941-1945, Švercanje, Sk8am, torej sem, Dr. Joško Tischler oče slovenske gimnazije, Z uporom iz teme Ogledi razstav v muzejskem parku: Pohorska legenda, Karel Destovnik – Kajuh Ogledi razstav na muzejski ograji: 30 let Fakultete za strojništvo UM, razstava plakatov z likovnimi interpretacijami vojne in miru (študentje Naravoslovnotehniške fakultete UL)

Povezava do originalnega članka

Slovenski kulturni praznik v Sinagogi Maribor
2026-02-08 10:00 - 18:00 | Maribor center / Židovska ulica 4, Maribor
Dan odprtih vrat
Ob slovenskem kulturnem prazniku, 8. februarju, vas vljudno vabimo v Sinagogo Maribor, kjer smo za vas pripravili Dan odprtih vrat.
Med 10.00 in 18.00 si boste lahko ogledali razstavo Podobe iz Theresienstadta. Risarski dnevnik Gisele Rottonara (1873–1943).
V svojo družbo pa vas ob omenjenem kulturnem prazniku vabijo tudi druge kulturne ustanove in razstavišča Kulturne četrti Židovska.
Za več informacij o programu obiščite https://www.sinagogamaribor.si/slovenski-kulturni-praznik-2026/.

Povezava do originalnega članka

Dve razstavišči, dva fotografa, en sprehod
2026-02-08 11:00 | Galerija Media Nox in Kulturni inkubator
Voden ogled razstav v Galeriji Media Nox in Kulturnem inkubatorju
Galerija Media Nox in Kulturni inkubator se pridružujeta dogajanju na Prešernov dan, ki ga obeležujemo 8. februarja.
Galerija in Kulturni inkubator bosta zato v soboto, 7. februarja 2026, in v nedeljo, 8. februarja 2026, odprta od 10.00 do 18.00.
V nedeljo, 8. februarja 2026, bo ob 11. uri tudi voden ogled obeh razstavišč, ki se bo začel v Galeriji Media Nox z vodenim ogledom razstave Dialog med objektivom in čopičem.
Serija Slikarji Stojana Kerblerja, ki je razultat sodelovanja MKC Maribor in Filozofske fakultete Univerze v Mariboru v sklopu projekta Mladi kustos. Dogodek se bo nadaljeval z ogledom fotografske razstave Eme Širec v razstavišču Kulturnega inkubatorja. Na kulturni praznik bomo tudi podarili umetnost. Ne le v obliki vodenih ogledov obeh razstav, temveč bomo udelžencem ogleda podarili printe del mladih umetnikov, ki so sicer na prodaj v spletni trgovinici Galerije Media Nox.

Povezava do originalnega članka
